《荠苨寄胡生伯寅》
清代·黄式三

荠苨和人参，钩吻杂黄精。淄渑味谁辨，鸱凤竟齐鸣。

懦书羼老释，孰惩舒与荆。尔爱漆园书，幸而还嗜经。

训诂声音彻，徐思性与情。转圜自敏捷，苦口岂能争。

尔弹琴一曲，寄书邀我听。我疑今日谱，雅郑不分程。

魏文嗜新声，丝竹耳亦盈。《岐山》《越裳操》，都与蝇蛙并。

我憾如陶公，无弦索寂冥。读书避甚解，儱侗过一生。

子细别宫商，觊望和且平。

作者简介：（1789—1862）清浙江定海人，字薇香。道光岁贡生。治《易》、《春秋》，而尤长于《礼》，著《论语后案》，能持汉宋之平。曾为大吏幕宾，作《御外寇议》，曰：“不从此言，数年后必有大寇。”其后果验。另有《周季叙略》《儆居集》(包括《经说》、《史说》、《读通考》、《读子集》、《杂著》)。